ועדת הכלכלה, כנסת 20, פרוטוקול מספר 492, 2017-05-08 11:30

איתן כבל: בוקר טוב לכולם.

איתן כבל: היום יום שני.

איתן כבל: אני שמח לפתוח את כנס הקיץ.

איתן כבל: תודה, גברתי מנהלת הוועדה, על המיקרופון החדש.

<לאה ורון: אנחנו מנסים לחסוך ממך מאמצים בעניינים טכניים.

איתן כבל: תודה.

איתן כבל: גברתי, מנהלת הוועדה, היועצות המשפטיות, חברי חברי הכנסת, אני שמח לפגוש בכם כאן, ואני גם שמח שהנושא הראשון שאיתו אנחנו פותחים את כנס הקיץ הוא הצעת החוק של חבר הכנסת נחמן שי הצעת חוק התקשורת (בזק ושידורים) (תיקון מס' 66) (שידורי חדשות בין-לאומיים שמקורם בישראל), התשע"ז-2017.

איתן כבל: אני רוצה להזכיר שב-21 במרס 2017 הצעת החוק עברה בקריאה ראשונה, ובעצם כבר בהכנה לקריאה הראשונה סיימנו, אם לא את הכול, אז את הרוב המכריע של כל העניינים שהונחו כאן לפתחנו.

איתן כבל: אנחנו באמת רואים חשיבות גדולה מאוד לסיים את העניין עכשיו ומהר.

איתן כבל: אינני מתכוון להתחיל לבלוס שוב את כל העניינים.

איתן כבל: בלסנו אותם די והותר מכל הכיוונים עם כל השאלות, גם של משרד המשפטים, גם של משרד התקשורת והאחרים.

איתן כבל: חבר הכנסת פרי, רצית לומר כמה מילים בפתח הדיון הזה, בבקשה.

יעקב פרי: רציתי לומר שבתקופה האחרונה שהיתי תקופה ארוכה באיטליה, ונהניתי מאוד מהשידורים של I24 גם באנגלית וגם בערבית.

יעקב פרי: אני מוכרח להגיד שמאוד ראוי שגם תושבי ישראל ייהנו מחלק מהתוכניות.

יעקב פרי: אלה תכניות ראויות, מוגשות וערוכות בצורה יוצאת מן הכלל.

יעקב פרי: לכן אני רוצה להביע גם את תמיכתי בחוק וגם לתת מחמאה לערוץ.

איתן כבל: תודה, בוודאי על החלק הראשון.

איתן כבל: החלק השני - -

איתן כבל: איך אנחנו מתקדמים מכאן?

איתן כבל: משרד התקשורת, בבקשה.

איתן כבל: אם אין הערות אנחנו נעבור להקראה ונצביע.

נחמן שי: היו לנו כמה סוגיות.

נחמן שי: הסברנו אותן.

נחמן שי: - - - למועצת הכבלים.

נחמן שי: היא אמרה שיש לה מכרז גדול.

נחמן שי: המכרז הסתיים.

נחמן שי: אני מניח שעוד נחזור למכרז הזה, אבל עכשיו הם פנויים.

נחמן שי: הם התבקשו להכין כללים.

<קריאה: "פנויים" זאת הגדרה יחסית, ד"ר שי.

נחמן שי: אני אומר, הם סיימו אותו.

איתן כבל: הצעת החוק לא מותנית בזה.

איתן כבל: חשוב להגיד את הנקודה הזאת שלא פתאום מישהו יתנפל על הרעיון הזה.

נחמן שי: הוועדה ביקשה לטפל בניגוד עניינים.

איתן כבל: חד-משמעית.

איתן כבל: יש מישהו שמבקש לומר הערה כללית?

איתן כבל: מה שנקרא, הערה מחוזית.

איתן כבל: אם אין אז אנחנו נעבור להקראה.

איתן כבל: כן, בבקשה, שם ותפקיד.

<משה רייניש רונן: אני מארגון העיתונאים.

<משה רייניש רונן: אנחנו מברכים על ריבוי אמצעי תקשורת.

<משה רייניש רונן: ככל שירבו כן ייטב.

איתן כבל: תודה.

איתן כבל: אנחנו עוברים להקראה.

איתן כבל: בבקשה, גברתי.

<חגית ברוק: חוק התקשורת (בזק ושידורים) (תיקון מס' ...), התשע"ז–2017

איתן כבל: אני רוצה להדגיש שהסעיף הזה הוא אחד מאבני היסוד.

יעקב פרי: את יכולה להגדיר רק מה זה "מרב הזיקות"?

<חגית ברוק: אני רוצה להעיר משהו לגבי פסקה 2.

<חגית ברוק: פסקה 2 היא אחד התנאים למתן רישיון של משדר ערוץ חדשות בין-לאומי, ובעצם אנחנו מחילים את התנאים למתן רישיון למפיק חדשות עצמאי שקיימים היום בחוק התקשורת.

<חגית ברוק: פסקה 4 מדברת על כך שמנהל החברה ישמש עורך ראשי של כל שידורי החדשות.

<חגית ברוק: אנחנו, כמובן, מבקשים להותיר את הדרישה הזאת; פסקה 6 מדברת על כך שהמבקש אינו כלול בין מי שאינם רשאים להשתתף במכרז כמו למשל בגלל עניינים של עבירה שמפאת חומרתה הוא אינו ראוי.

<חגית ברוק: פסקה 5 היא הפסקה המדוברת של נושא הבעלויות הצולבות, ואותה לא החלנו כדי לאשר גם לפלטפורמות להיות בעלים של משדר ערוץ חדשות בין-לאומי.

<חגית ברוק: יחד עם זאת בפסקה 5 יש עוד סוגים של גורמים שמוזכרים ומצוינים בסעיף, כמו למשל, בעל זיכיון לשידורי טלוויזיה לפי חוק הרשות השנייה, עיתון, מי שמשדר כדין שידורי חדשות בטלוויזיה או ברדיו.

<חגית ברוק: אלה גורמים שבגלל שלא החלנו כלל את פסקה 5 יוכלו גם הם היום להיות בעלים של משדר ערוץ חדשות בין-לאומי.

<חגית ברוק: ההערה הזאת עלתה כבר בסוף הדיון הקודם, ונשאלה שאלה למה להחיל רק על חלקם.

<חגית ברוק: אנחנו חושבים שראוי להחיל את מגבלת הבעלויות הצולבות על חלק מהגורמים הללו: על בעל זיכיון לשידורי טלוויזיה או בעל רישיון לשידורי טלוויזיה, על עיתון יומי ועל משדר שידורי חדשות.

<חגית ברוק: זה בכותרת שזה, אבל יש גם בעלי עניין בין גורמים שקיימים.

<חגית ברוק: לדעתנו, צריך להחיל את מגבלת הבעלויות הצולבות גם על הגורמים הללו להבדיל מהפלטפורמות שעליהן המגבלה לא תחול.

<חגית ברוק: בעניין הזה הייתה שאלה של שוויון – האם מדובר בפגיעה בשוויון כי אותם אנחנו מגבילים ואת האחרים לא.

<חגית ברוק: לדעתנו, יש טעם בהבחנה הזאת.

<חגית ברוק: יש מקום להבחין בין זיכיון לשידורי טלוויזיה שמחזיק בחברת חדשות, והוא גורם שיש לו כבר גוף חדשותי פעיל, משמעותי ומשפיע, כנ"ל לגבי בעלים עיתון יומי.

<חגית ברוק: זה גוף חדשותי משמעותי.

<חגית ברוק: לכן לגביהם יש מקום להגביל את הבעלות במשדר ערוץ חדשות בין-לאומי.

נחמן שי: שהם לא יוכלו להיות - -

איתן כבל: נכון.

<חגית ברוק: הם לא יוכלו.

<חגית ברוק: להבדיל מהפלטפורמות - -

איתן כבל: זה הסיפא של הדיון הקודם.

<חגית ברוק: זה ממש הסוף של הדיון הקודם.

<חגית ברוק: אז הנוסח שאנחנו מבקשים שיהיה בפסקה (2) הוא "התקיימו בו התנאים המנויים בסעיף 6כ(2)(ג)(4), (5)(ג)-(ה) ו-(6).

איתן כבל: שזה אומר?

<אתי בנדלר: בסעיף קטן (ג)(2).

יעקב פרי: הוא שואל איפה מופיעים - - - (5) ו-(6).

נחמן שי: אני מבין אבל מה המגבלות?

נחמן שי: אם אני מבין נכון אתם רוצים שפריצת הגדר שעשינו הפעם תהיה חלקית, ומיד לסתום את הפרצה.

נחמן שי: אתם אומרים, פתחנו את הגדר, נתנו למשדר הבין-לאומי - -

איתן כבל: פתחנו וסגרנו.

<אתי בנדלר: לא, וצמצמנו, לא סגרנו.

איתן כבל: את צודקת, גברתי.

איתן כבל: זאת הגדרה יותר נכונה.

נחמן שי: מה צמצמנו?

נחמן שי: לא נותנים לנו.

<אתי בנדלר: את הפתח.

נחמן שי: נכון.

איתן כבל: הוא לא סגור בדיוק.

<אתי בנדלר: אני רק רוצה להזכיר בהקשר הזה שלפי הנחיית הוועדה בדברי ההסבר של הצעת החוק ציינו מפורשות – ואני קוראת מתוך הנוסח שפורסם ברשומות הצעות חוק: "בעת הכנת הצעת החוק לקריאה שנייה ולקריאה השלישית תבחן ועדת הכלכלה של הכנסת אם להחיל חלק מההוראות לעניין יישום בעלויות צולבות וגופי תקשורת החלות על מפיק חדשות עצמאי מכוח סעיף 6כ(2)(ג)(5) לחוק גם על בעל רישיון לשידור ערוץ חדשות בין-לאומי".

<אתי בנדלר: זאת אומרת בהתאם להחלטת ועדת הכלכלה הנושא נבחן - - - על-ידי גברת ברוק.

<אתי בנדלר: מיותר לציין שאני תומכת בחום בהצעתה.

נחמן שי: אז אני שואל שאלה כזאת – אם בעתיד יחליט המשדר הבין-לאומי לפתוח עיתון במדינת ישראל?

<אתי בנדלר: אז הוא יצטרך לבחור.

איתן כבל: נחמן, על זה אני רוצה להשיב.

איתן כבל: אני רוצה להזכיר - -

<אתי בנדלר: - - - בעל רישיון לכבלים רשאי להיות בעל עיתון?

<קריאות: - - -

<אתי בנדלר: עד 20 ומשהו אחוזים, אם אני לא טועה.

<חגית ברוק: זה לא גורף - - - 20 ומשהו - -

נחמן שי: נכון.

נחמן שי: עכשיו אני זוכר.

איתן כבל: חברים, מבחינתי זה דיון מיותר.

איתן כבל: אני רוצה להזכיר את הכניסה שלנו לתהליך הזה.

איתן כבל: אנחנו כבר בכניסתנו עשינו את עצימת העין הבלתי מכוונת.

איתן כבל: העניין ברור.

איתן כבל: הבקשה שלנו בסיפא של הדיון הקודם, לבקשתה של הוועדה ושל היועצת המשפטית, היה כדי לנסות לייצר מרחב נכון כשאנחנו נכנסים לתהליך מתן האישור.

יעקב פרי: - - -

איתן כבל: בדיוק.

איתן כבל: עשינו את זה נקי כדי שזאת תהיה פעולה נקייה, מכובדת.

איתן כבל: זה גם נותן לכל מי שיש לו שאלות נוספות או עלול לשאול שאלות.

איתן כבל: האופן שבו הדברים נוסחו נותן מענה גם למשרד המשפטים.

איתן כבל: יש למישהו הערות נוספות?

איתן כבל: אין.

<אתי בנדלר: השאלה אם - - - של (ג)(5) או אולי רק את הסעיפים הרלוונטיים?

<אתי בנדלר: אני חושבת שזה עניין של נוסח שנבדוק בהמשך.

נחמן שי: רציתי לוודא שהשידור הזה יוצע גם לבעל רישיון לשידורים בלוויין.

<חגית ברוק: כמובן.

איתן כבל: ברור.

איתן כבל: זאת אחת הנקודות שנוגעות גם לחקיקה אחרת שאנחנו עוסקים בה שאנחנו רוצים לפתוח ותהיה תחרות בין כל הפלטפורמות ולא לסגור את זה.

איתן כבל: עורך דין יוסי עבאדי, בבקשה.

<יוסי עבאדי: יש לי שאלה.

<יוסי עבאדי: בהגדרת "משדר ערוץ חדשות בין-לאומי" מנויות מספר זיקות לישראל שבין השאר מדובר בתאגיד שרשום בישראל ששידוריו הופקו ונערכו בישראל, שהשידורים בעברית מיועדים בעיקר לשידור בחו"ל.

<יוסי עבאדי: איך מאזנים בין הכללים?

איתן כבל: אני חושב ששאלת את השאלה הזאת גם בפעם הקודמת.

<יוסי עבאדי: לא.

<יוסי עבאדי: שאלתי לגבי העברית.

איתן כבל: אוקיי.

איתן כבל: אז בכל זאת זכרתי ששאלת.

<יוסי עבאדי: כי צריך לקחת בחשבון שיש זיקות לישראל שהן מובנות בתוך הערוץ.

איתן כבל: אני זוכר.

איתן כבל: לא לחינם כבר שמעתי שאלה כזאת כי שאלת אותה בדרך אחרת.

איתן כבל: אבל הכוונה היא אותה כוונה.

איתן כבל: כי יש תכניות, כמו שפרי לפני דקה עשה לכם קידום מכירות, ואמר שיש תכניות שראוי שהצופים בישראל יזכו לראות אותן.

איתן כבל: אני כבר אומר לכם את מה שאני רוצה לחדד: אם המשמעות של מה שאתה אומר לי זה סוג של דלת אחורית שבסוף אנחנו קצת מעקמים לעצמנו את החוק אני לא פותח את זה.

איתן כבל: אני אומר את זה כאן בצורה חד-משמעית.

<יוסי עבאדי: זאת לא הכוונה.

איתן כבל: אם לא הבנתי אתם פה כדי להסביר לי.

איתן כבל: אני רק כאן כדי לשים שלט "עצור".

איתן כבל: בסופו של עניין חלק מהעובדה שעבד

איתן כבל: כם מקדם את התהליך יחד עם חברי הכנסת בצורה מאוד אינטנסיבית היא באמת מתוך המקום שחבר הכנסת פרי, ובוודאי היוזם של הצעת החוק, שיש חשיבות מאוד גדולה.

איתן כבל: אבל אני לא רוצה להיכנס לזה.

איתן כבל: אני גם לא רוצה שתהיה לי תחושה כזאת.

איתן כבל: אנחנו כל פעם נוגסים.

איתן כבל: יש כאן פלטפורמה.

איתן כבל: הפלטפורמה המרכזית היא שידורים לחוץ לארץ בשפות השונות.

איתן כבל: יום אחד המחוקק ירצה מסיבות כאלה ואחרות ששוק התקשורת ישתנה – לי אין בעיה; שייפתח בלי בעיה.

איתן כבל: אבל אם יש משהו שלא היה ברור תסביר לי.

<יוסי עבאדי: אז קודם כול אני מבהיר שאני לא מעלה מחדש את השאלה שנחשבה בזמנו עקרונית, האם מופיע בחוק האם שידורים בעברית או לא.

<יוסי עבאדי: אנחנו לא מעלים את זה מחדש.

<יוסי עבאדי: גם לנו יש עניין שהדיון הזה יסתיים עכשיו, והכול יהיה בסדר.

<יוסי עבאדי: אני לא מעלה שאלה עקרונית.

<יוסי עבאדי: אני מעלה שאלה שאני יודע שנידרש לה כשהמועצה תבוא לנסח כללים על מרב הזיקות.

<יוסי עבאדי: ואז יש כל מיני זיקות שמרחפות בחלל האוויר, וארבע מהן כבר נמצאות בתוך החוק.

<יוסי עבאדי: איך המועצה תדע לנווט בין הדברים האלה?

<יוסי עבאדי: כי, למשל, זה שתאגיד רשום בישראל זאת זיקה לישראל.

<יוסי עבאדי: אז עכשיו צריך למצוא זיקה נגדית כדי שמרב הזיקות לא יהיו לישראל.

<יוסי עבאדי: יש פה משקלות מורכבים.

<יוסי עבאדי: אז מה תעשו - - -

נחמן שי: יוסי מלין שמרב הזיקות כבר כיום - - - אבל הם לא יכולים להסיר את החוק.

<יוסי עבאדי: אני פשוט חושש מהמצב שאנחנו עושים עבודה מאוד חשובה ויבואו - -

איתן כבל: אני הבנתי.

<יוסי עבאדי: לרבות - - - של צפייה בערוץ.

<יוסי עבאדי: אבל בסוף נגיע לכללים, ויתברר שאי אפשר.

איתן כבל: בבקשה, שם ותפקיד.

<יונתן בייסקי: אני מנהל תחום בכיר, המועצה לשידור הכבלים והלוויין.

<יונתן בייסקי: אין לנו התנגדות להצעה של עורך דין עבאדי.

<יונתן בייסקי: בחוק יש כמה דברים, ובוודאי עניין הכתוביות שאנחנו חושבים שזה לא צריך להיות בחקיקה ראשית.

<יונתן בייסקי: ודאי שנעגן הכול בכללים.

<יונתן בייסקי: עניין השפה יהיה הכלל הראשון.

<יונתן בייסקי: ככל שחברי הכנסת יחליטו שצריכים שהחקיקה הראשית תהיה קצת פחות פרטנית ויותר כללית אנחנו לא מתנגדים.

<אלידור בליטנר: אני מתנגדת להשמטה של סעיף השפה - -

איתן כבל: אף אחד לא - - זה בסדר, ההתפרצות שלך מובנת.

איתן כבל: זה אחד מאבני היסוד של החוק.

איתן כבל: אני גם מודה לכם על כל אשר עשיתם כדי שהחוק אכן יקודם.

<אוריאל בובלי: הבהרה קטנה.

<אוריאל בובלי: קודם כול אני סמוך ובטוח שהמועצה עושה את עבודתה נאמנה, ואני מאוד התחברתי למה שאמרת בנוגע ל- - - מסיבה פשוטה.

<אוריאל בובלי: אני אתן דוגמה מאוד פשוטה שאני בטוח שהמועצה תדע למצוא את הכללים, אבל שיהיה בפרוטוקול.

<אוריאל בובלי: אנחנו לדוגמה רוכשים תכניות דוקומנטריות מכל מיני מפיקים – בצרפתית, באנגלית, בערבית, ברוסית, בגרמנית וגם בעברית – בכל מיני שפות כדי לשדר אותם.

<אוריאל בובלי: בין היתר אנחנו לא - - - דברים שכבר שודרו שנים רבות בישראל.

<אוריאל בובלי: כדי שלא ייצא מצב שחלילה יגידו שאת המפיקים ישימו בצד כי הם עשו שידורים בעברית, אני סמוך ובטוח - -

איתן כבל: הבנתי אותך, אוריאל.

איתן כבל: לדעתי, אין זאת הכוונה שלא תוכלו לרכוש ממפיקים ישראלים תכניות טובות ככל שתהיינה.

איתן כבל: אני לא חושב שזה יעלה בדעתו של מאן דהוא כי נקודת המוצא היא שידורים בעברית.

איתן כבל: הנחת העבודה היא שגם כשקונים תכניות מחו"ל אז הן באות בליווי תרגום כזה או אחר כי זאת הכוונה – החוצה ולא פנימה.

איתן כבל: אם נעבור עם פלס מים כל הזמן אז לא נצא מזה.

נחמן שי: אנחנו לא רוצים לפגוע בתכניות - - - בארץ.

איתן כבל: הבעיה היא לא לפגוע בבעלי הערוץ, אלא לפגוע במפיקים הישראלים.

נחמן שי: על זה אני מדבר.

איתן כבל: כן, בעניין הזה זה אפילו יותר משמעותי.

<יוסי עבאדי: איך פותרים את זה?

איתן כבל: תדע לך, עד שלא העלית את זה לא העליתי את זה בדעתי.

איתן כבל: בייסקי, יש בעיה עם זה?

<יונתן בייסקי: ככל שלא תעבירו את זה בחקיקה ראשית, ותשאירו לנו את זה בכללים תהיה לנו יותר גמישות לפתור בעיות ככל שהן יצוצו.

<יונתן בייסקי: כי תיקון כללים זה ודאי יותר פשוט מתיקון חקיקה ראשית.

נחמן שי: יפה.

נחמן שי: הבנת את רוח המפקד.

איתן כבל: יוסי, העניין ברור.

איתן כבל: הדברים נאמרו.

<יוסי עבאדי: הכוונה ברורה, אבל הנוסח.

<יוסי עבאדי: אין גמישות לפי הנוסח.

<יונתן בייסקי: כיום בחוק, לפי ההצעה שמונחת לפניכם אין לי גמישות מבחינת השפה.

איתן כבל: מה אתן מציעות?

<יונתן בייסקי: להשאיר את זה בכללים.

<יונתן בייסקי: לשיקול המועצה.

<יונתן בייסקי: אנחנו נקבע את זה בכללים.

נחמן שי: שהשפה תהיה עברית, אבל שיהיה לזה סאב-טייטל.

נחמן שי: אז מה הרעיון?

<קריאה: - - -

איתן כבל: בייסקי, אני רוצה לומר משהו.

איתן כבל: תקנו אותי, עורכי הדין.

איתן כבל: אני רוצה להתקדם ולא להתחיל לספר לי את הבעיות.

איתן כבל: הנחת העבודה שלנו כמחוקקים שהרוח שאנחנו מביאים אל תוך החוק הזה – אנחנו אומרים לכם כבר מראש שלא נפתח עכשיו את החוק, אבל אנחנו באים ומבקשים מכם ברוח החוק, וזה גם ייכתב בדברי ההסבר, שאנחנו מבקשים - -

<אתי בנדלר: בנאום במליאה.

איתן כבל: אני מתנצל.

איתן כבל: התכוונתי בנאום במליאה.

איתן כבל: פתאום אמרתי, רגע, מה קורה פה.

איתן כבל: אני יודע שאני עוד צריך לעמוד מעל הבמה.

איתן כבל: אז בדברים שאני אומר בעת הצגת החוק בפני מליאת הכנסת ששם הדברים האלה ייאמרו.

איתן כבל: אני חושב שזה יהיה חץ מכוון וברור גם למועצת הכבלים והלוויין בשאלות האלה.

נחמן שי: אני אוסיף עוד הערה, אם תרשה לי.

נחמן שי: כל תרומה שיכולה לתרום לשוק ההפקות במדינת ישראל ולתעסוקה של עיתונאים או בעלי מקצועות עיתונאיים היא מבורכת.

נחמן שי: בחדר אחר פה בבניין עכשיו מורידים את הגרזן על מאות בעלי מקצועות בתחום העיתונאות לכל סוגיהם.

נחמן שי: אז אם הערוץ הזה יתפתח – אין לי שום עניין - - - כמובן – ויעסיק יותר אנשים מתחום הזה של התקשורת והעיתונות זה ברוך ומכובד.

נחמן שי: לכן רכישת הפקות מישראל שדרושה לעודד הפקות ולהוסיף תעסוקה היא דבר טוב.

איתן כבל: עלא כיפאק.

איתן כבל: תודה.

איתן כבל: תמשיכי, בבקשה את ההקראה.

<חגית ברוק: זה בעצם סעיף מראה לעניין בעל רישיון לשידורי לוויין.

<אתי בנדלר: עכשיו המועצה התפנתה מהמכרז הידוע, ויהיה לכם הרבה זמן להכין - - -

<יונתן בייסקי: חיכיתי לסעיף 4 בשביל להעיר לעניין לוחות הזמנים.

<יונתן בייסקי: אנחנו מבקשים לא לקבוע בחוק הראשי את עניין לוחות הזמנים.

איתן כבל: אתה חוזר על עצמך מהפעם הקודמת.

<יונתן בייסקי: אני חוזר על עצמי כי זה המצב.

<יונתן בייסקי: רק עד סוף החודש יש לנו להגיש תגובות לחמישה תיקים שפתוחים בבג"ץ.

<יונתן בייסקי: אחד מהם הגיש זיו מאור שנמצא כאן בחדר.

<יונתן בייסקי: אפשר לכתוב רישיון לערוץ - - העניין של מרב הזיקות זה עניין מורכב, ואני לא יודע כמה זמן ייקח לכתוב את זה.

איתן כבל: אפשר לתת לכם עוד חודש?

<יונתן בייסקי: אני מתחייב בשם המועצה לעשות את זה כמה שיותר מהר.

איתן כבל: לא.

איתן כבל: "כמה שיותר מהר" זה עניין יחסי מאוד.

<יונתן בייסקי: אתם יכולים להפוך אותנו לעבריינים - - -

איתן כבל: אני לא רוצה לתת לכם להיות עבריינים.

נחמן שי: - - - זה לא נותן לנו שום דבר.

איתן כבל: תנקוב בתאריך.

<יונתן בייסקי: 180 יום.

<יונתן בייסקי: נעשה הכול כדי לעמוד לפני זה.

איתן כבל: לא, חבל לך על הזמן.

איתן כבל: גם אם ניסית אותנו זה ניסיון רע.

<יונתן בייסקי: אנחנו במצוקה אמתית.

איתן כבל: עשה לי טובה.

איתן כבל: חצי שנה – אפילו אני נחרדתי.

<יונתן בייסקי: יש לי אינטרס שהערוץ - -

נחמן שי: תן להם כוח אדם.

<יונתן בייסקי: הלוואי.

<יונתן בייסקי: ש לי אינטרס שהערוץ הזה יעלה כי הוא הופך את הכבלים והלוויין לאטרקטיביים יותר וכן יש לי חברים שמועסקים שם.

<יונתן בייסקי: אין לי אינטרס לתקוע את זה.

איתן כבל: זה לא עניין של אינטרס.

איתן כבל: אני רוצה שיהיה לכם מצפן.

איתן כבל: חצי שנה זה המון זמן.

איתן כבל: תחשוב על זה שאם היית מהמועצה והיית מבקש ממני, והייתי אומר לך, חצי שנה.

איתן כבל: היית נחרד.

<יונתן בייסקי: זה המצב.

<יונתן בייסקי: יש לי היום שלושה עורכי דין.

איתן כבל: ארבעה חודשים.

איתן כבל: סוף.

איתן כבל: גם כן, תאמין לי, אני עושה את זה מעל ומעבר.

<קריאה: בסדר.

<קריאה: גם עברנו כמה חודשים שאפשר לעבוד על זה.

<חגית ברוק: לא יאוחר מארבעה חודשים.

איתן כבל: לפני שאני מעלה להצבעה את הנוסח לקריאה שנייה ושלישית, יש כאן מישהו שרוצה לומר את דברו כמאמר החתונה הקתולית?

<שכיב שנאן: אני מבקש להודות לך,

איתן כבל: עוד לא.

איתן כבל: תודה לי אחרי שנעביר.

איתן כבל: אני יכול להעלות להצבעה?

<מיכל רפאלי כדורי: אנחנו מבקשים להחזיר לשלושה חודשים.

איתן כבל: לא.

איתן כבל: ארבעה חודשים.

איתן כבל: די, גברתי.

איתן כבל: הוא הצליח בניסיון שלו.

איתן כבל: אני מודה.

<אתי בנדלר: הוא אמר שיש לו חברים שהוא רוצה לדאוג להם אצלכם.

איתן כבל: אני מעלה להצבעה את הצעת החוק בקריאה שנייה ושלישית עם התוספות והשינויים כפי שאושרו כאן על-ידינו.

איתן כבל: מי בעד?

איתן כבל: מי נגד?

איתן כבל: בעד הצעת החוק – פה-אחד

איתן כבל: נמנעים – אין

איתן כבל: הצעת החוק אושרה לקריאה שנייה ושלישית עם התוספות והשינויים.

<לאה ורון: חבר הכנסת נחמן שי הצביע במקום חבר הכנסת יוסי יונה.

<אתי בנדלר: אני מקווה שבשבוע הבא נוכל לשבת על זה.

<אתי בנדלר: השבוע ודאי לא.

<אתי בנדלר: נתחיל לעבוד על זה בשבוע הבא.

נחמן שי: בסדר.

נחמן שי: התחילה הספירה של ארבעה חודשים?

<אתי בנדלר: לא.

<אתי בנדלר: מרגע הפרסום.

איתן כבל: קודם כול אני רוצה להודות לחבר הכנסת נחמן שי על הצעת החוק החשובה הזאת.

איתן כבל: תודה גם לחבר הכנסת פרי שהיה פעיל מאוד בדיון, וליווה את הדיון בוועדה.

איתן כבל: כן, חבר הכנסת, שכיב שנאן, בבקשה.

<שכיב שנאן: חבר הכנסת לשעבר.

איתן כבל: לשעבר, סליחה.

איתן כבל: אתה חבר כנסת.

<שכיב שנאן: אני גם מתכוון להיות בעתיד.

איתן כבל: בעזרת ה'.

<שכיב שנאן: אני מבקש להודות לך, לצוות הוועדה, לחבר הכנסת נחמן שי ולחבר הכנסת פרי על המחמאות ולכל חברי הכנסת שטרחו על הצעת החוק בקריאה הראשונה והשנייה.

<שכיב שנאן: אני מקווה שנזכה לראות אותה עולה במהרה להצבעה במליאה.

<שכיב שנאן: - - - בשם המנכ"ל, בשם צוות עורכי הדין שנמצאים ובשם כל העובדים שחבר הכנסת נחמן שי דיבר עליהם שהתחילו להיות מועסקים ובשם אלה שיועסקו בעתיד.

<שכיב שנאן: תודה על הדאגה, ותהיו ברוכים על מעשה טוב שעשיתם.

איתן כבל: תודה.

<אתי בנדלר: ואלה שייהנו בעתיד.

איתן כבל: כן, אלה שייהנו.

איתן כבל: זה הדבר הכי חשוב, שבסופו של דבר העבודה החשובה שהערוץ הזה עושה תיתן גם תפוקה וברכה למדינת ישראל.

<זיו מאור: באותה רוח – להודות ולברך את הוועדה ואת היושב-ראש שהטלוויזיה בישראל משתנה בחודשים האלה בצורה בלתי רגילה.

<זיו מאור: זאת ברכה לחופש הביטוי.

<זיו מאור: הצעד הבא שצריך להיות שכל נציגי הממשלה שיושבים כאן יבינו שהמהלכים האלה צריכים להשתנות בצורה הרבה יותר ספונטנית והרבה יותר מלמטה עם מינימום התערבות בעניינים שנוגעים לתוכן.

<זיו מאור: המהלכים שקורים בחודשים האחרונים הם יוצאים דופן, ואני מברך את הוועדה ואת כל מי שנוכח.

איתן כבל: תודה רבה לכם.

איתן כבל: הישיבה נעולה.